cyanic-selkie/wikianc huggingface dataset:
คีปทอล์กกิงแอนด์โนบอดีเอกซ์โพลดส์
การพัฒนา
เกมเวอร์ชันเพลย์สเตชัน วีอาร์ ได้รับการวางจำหน่ายเมื่อวันที่ 13 ตุลาคม ค.ศ. 2016 ในขณะที่เวอร์ชันสำหรับแพลตฟอร์มความเป็นจริงเสมือนอย่างกูเกิล เดย์ดรีม ที่ใช้ระบบแอนดรอยด์ได้รับการเปิดตัวในวันที่ 10 พฤศจิกายน ค.ศ. 2016 บริษัทสตีลเครตได้เปิดตัวเวอร์ชันที่ไม่ใช่วีอาร์สำหรับเพลย์สเตชัน 4, นินเท็นโด สวิตช์ และเอกซ์บอกซ์วัน เมื่อวันที่ 16 สิงหาคม ค.ศ. 2018 ซึ่งนี่เป็นการอัปเดตฟรีสำหรับเจ้าของเกมที่มีอยู่ ส่วนพอร์ตสำหรับอุปกรณ์ไอโอเอสและแอนดรอยด์ที่ไม่รองรับวีอาร์วางจำหน่ายในวันที่ 1 สิงหาคม ค.ศ. 2019
การตอบรับ
คีปทอล์กกิงแอนด์โนบอดีเอกซ์โพลดส์เวอร์ชะนพีซี ได้รับการวิจารณ์แบบ "ผสมหรือปานกลาง" ในขณะที่เวอร์ชันนินเท็นโด สวิตช์ และเพลย์สเตชัน 4 ได้รับ "บทวิจารณ์ที่เป็นที่ชื่นชอบโดยทั่วไป" ตามข้อมูลจากตัวรวบรวมบทวิจารณ์อย่างเมทาคริติก
เว็บไซต์เดสทรักทอยด์ให้คะแนน 9 เต็ม 10 โดยกล่าวว่า "หากคุณเบื่อที่จะเล่นกาดส์อเกนต์ฮิวแมนิตี, โมนอโพลี และเกมกระดานการ์กอยส์บนเลเซอร์เดิสก์ ถ้าอย่างนั้นคีปทอล์กกิงแอนด์โนบอดีเอกซ์โพลดส์จะช่วยแก้ปัญหาที่คุณต้องการได้อย่างแน่นอน โดยรอว่าคุณมีเพื่อนที่พร้อมจะทุ่มเทกับภารกิจใกล้มือ"
แซม มาชโคแวค แห่งเว็บไซต์อาส์เทคนิกา ได้วิจารณ์เกมนี้โดยกล่าวถึงว่าเป็น "เกมที่ต้องมี" แม้ว่าเขาจะยังตั้งข้อสังเกตว่าเมื่อผู้เล่นเข้าใจหน่วยที่นำมาประกอบบางอย่างแล้ว พวกเขาสามารถ "ทำจังหวะที่น่าเบื่อ" แทนการท้าทายได้ และเขายังสังเกตเห็นศักยภาพของเกมในฐานะเกมปาร์ตีที่สนุกสนานไม่แพ้กันสำหรับผู้ชม
นอกจากนี้ ที่งานเนชันแนลออฟวิดีโอเกมรีวิวเวอส์ (NAVGTR) ประจำปี 2015 คีปทอล์กกิงแอนด์โนบอดีเอกซ์โพลดส์ชนะรางวัลเกม, สเตรทิจี เกมดังกล่าวยังได้รับรางวัลเอกเซลเลนซ์อินดีไซน์ ซูมัส แมกนาลลี แกรนด์ไพรซ์ และได้รับการเสนอชื่อเข้าชิงนูโอโว (อินโนเวชัน) อะวอร์ด ที่งานอินดีเพ็นเดนต์เกมส์เฟสติวัลประจำปี 2016 ส่วนสตีลเครตเกมส์ได้รับการเสนอชื่อเข้าชิงรางวัลเปิดตัวยอดเยี่ยมสำหรับเกมของงานเกมดีเวลอเปอส์ชอยส์อะวอดส์ประจำปี 2016 และบริติชอะแคเดมีเกมส์อะวอดส์ประจำปี 2016 ส่วนออฟฟิเชียล ยูเค เพลย์สเตชันแมกกาซีน ได้ระบุถึงเกมนี้ว่าเป็นเกมเพลย์สเตชัน วีอาร์ ที่ดีที่สุดอันดับสาม
และภายในเดือนมีนาคม ค.ศ. 2016 เกมดังกล่าวมียอดขายมากกว่า 200,000 ชุด
หอระฆัง (วัดพระศรีรัตนศาสดาราม)
หอระฆัง ของวัดพระศรีรัตนศาสดาราม ตั้งอยู่ทางด้านทิศใต้ของพระอุโบสถ สร้างขึ้นในรัชสมัย พระบาทสมเด็จพระพุทธยอดฟ้าจุฬาโลกมหาราช (รัชกาลที่ 1) แต่ต่อมาพระบาทสมเด็จพระจอมเกล้าเจ้าอยู่หัว รัชกาลที่ 4 ได้โปรดเกล้าฯให้สร้างขึ้นใหม่โดยมีลักษณะคล้ายสถาปัตยกรรมไทย ย่อมุมไม้สิบสอง (สี่ด้าน ด้านละสามมุม) ประดับด้วยเครื่องถ้วยชามแบบจีน เป็นลวดลายต่างๆวิจิตรพิสดารอย่างยิ่ง ปัจจุบันได้มีการบูรณะซ่อมแซมใหม่เพื่อเฉลิมฉลองในวโรกาสที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รัชกาลที่ 9 ทรงครองราชย์ครบ 60 ปี ในปี พ.ศ. 2549
กล่าวกันว่าองค์ระฆัง ได้มาจากวัดระฆังโฆสิตาราม ซึ่งสมเด็จพระพุฒาจารย์(โต พรหมรังสี)ได้ขุดพบพร้อมกับระฆังอีก 5 ใบ แต่ปัจจุบันยังไม่มีข้อสรุปว่าเท็จจริงประการใด เนื่องจาก หอระฆังแห่งนี้ตั้งอยู่ในวัดพระศรีรัตนศาสดาราม ซึ่งไม่มีพระสงฆ์จำพรรษา ระฆังใบนี้จึงจะตีเฉพาะโอกาสสำคัญๆ คือ การสถาปนาสมเด็จพระสังฆราชโดยจำตีนับจำนวนครั้งตามลำดับว่าองค์ที่เท่าไหร่ก็ตีเท่านั้น เท่านั้น
โทนี แอดัมส์
โทนี อเล็กซานเดอร์ แอดัมส์ (เกิด 10 ตุลาคม 1966) ผู้จัดการทีมและอดีตนักฟุตบอลอาชีพชาวอังกฤษ. ในฐานะผู้เล่น, เขาลงเล่นให้ทั้ง อาร์เซนอล และ ทีมชาติอังกฤษ. ใน ค.ศ. 2019 เขาได้ดำรงตำแหน่งประธานของ รักบี้ฟุตบอลลีก.
เขาลงเล่นเป็นเวลาทั้งสิ้น 22 ปีในตำแหน่งเซนเตอร์ฮาล์ฟให้กับ อาร์เซนอล. เขาเป็นหนึ่งในผู้เล่นที่ยิ่งใหญ่ที่สุดตลอดกาลของอาร์เซนอลจากการโหวตของแฟนคลับของสโมสร. และได้ถูกเลือกให้เข้าไปอยู่ใน Football League 100 Legends. กับอาร์เซนอล, เขาประสบความสำเร็จอย่างสูงด้วยการพาทีมไอ้ปืนใหญ่คว้าแชมป์มากมายอาทิ 4 แชมป์ลีกแบ่งเป็น 2 ดิวิชั่น 1 (เดิม) และ 2 พรีเมียร์ลีก 3 เอฟเอคัพ 2 ลีกคัพ ยูฟ่าคัพวินเนอร์สคัพ และ 2 คอมมูนิตี้ชิลด์
โรงเรียนเขื่อนพิทยาสรรค์
โรงเรียนเขื่อนพิทยาสรรค์ เป็นโรงเรียนมัธยมศึกษาขนาดกลางรูปแบบสหศึกษา สังกัดสำนักงานเขตพื้นที่การศึกษามัธยมศึกษามหาสารคาม กระทรวงศึกษาธิการ สหวิทยาเขต 6 สะดืออิสาน ตั้งอยู่ที่ ถนนบ้านเขื่อน-บ้านกู่ทอง ตำบลยางท่าแจ้ง อำเภอโกสุมพิสัย จังหวัดมหาสารคาม ปัจจุบันเปิดสอนในช่วงชั้นมัธยมศึกษาตอนต้นและตอนปลาย
ประวัติโรงเรียน
โรงเรียนเขื่อนพิทยาสรรค์ ตั้งขึ้นเมื่อวันที่ 4 พฤศจิกายน 2524 เปิดทำการสอนเมื่อวันที่ 17 พฤษภาคม 2525 โดยแรกเริ่มมีนักเรียน ม.1 จำนวน 4 ห้องเรียน มีนักเรียน 160 คน เปิดสอน 2 แผนการเรียน คือ แผนการเรียนภาษาอังกฤษ - คณิตศาสตร์ และแผนการเรียนภาษาอังกฤษ - คณิตศาสตร์ - เกษตรกรรม ปัจจุบัน ชั้นมัธยมศึกษาตอนต้นจัดการศึกษาภาคบังคับ ส่วนชั้นมัธยมศึกษาตอนปลายจัดแผนการเรียน วิทยาศาสตร์-คณิตศาสตร์ และ สายอาชีพ
อาคาร สถานที่
โรงเรียนเขื่อนพิทยาสรรค์ มีเนื้อที่ 64 ไร่ บนที่ดินสาธารณประโยชน์ของ บ้านโนนเมือง ตำบลยางท่าแจ้ง อำเภอโกสุมพิสัย จังหวัดมหาสารคาม
ภายในประกอบด้วยอาคารเรียนถาวร โรงอาหาร หอประชุม สนามบาสเกตบอลและสนามฟุตบอล
หลักสูตร
โรงเรียนเขื่อนพิทยาสรรค์ เปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่างๆ รวม 8 กลุ่ม คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529
'''การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529''' นับเป็น การเลือกตั้งทั่วไปครั้งที่ 14 ของประเทศไทย ผลปรากฏว่าพรรคประชาธิปัตย์เป็นฝ่ายได้รับชัยชนะ โดยได้ 100 ที่นั่งจากทั้งหมด 347 ที่นั่ง แต่ไม่ถึงกึ่งหนึ่งของสภา ผู้มีสิทธิเลือกตั้งคิดเป็น 61.4%
ผลการเลือกตั้ง พรรคประชาธิปัตย์ โดย นายพิชัย รัตตกุล หัวหน้าพรรค และนายชวน หลีกภัย แกนนำคนสำคัญของพรรค ได้รับเลือกตั้งมากที่สุด ด้วยเสียงมากถึง 100 เสียง โดยเฉพาะในพื้นที่กรุงเทพมหานครได้มากถึง 16 เสียง จึงเป็นแกนนำในการจัดตั้งรัฐบาล โดยพรรคที่ได้รับเลือกตั้งรองลงมา คือ พรรคชาติไทย 64 เสียง, พรรคกิจสังคม 51 เสียง และพรรคราษฎร 20 เสียง โดยเสียงทั้งหมดในสภาผู้แทนราษฎรมีทั้งหมด 347 เสียง
โดยทั้ง 4 พรรคได้หารือกันถึงการจัดตั้งรัฐบาล ปรากฏว่า ทุกพรรคต่างเห็นชอบให้ พล.อ.เปรม ดำรงตำแหน่งนายกรัฐมนตรีต่อไป ต่อมา พระบาทสมเด็จพระปรมินทรมหาภูมิพลอดุลยเดช ได้มีพระบรมราชโองการโปรดเกล้าฯให้ พล.อ.เปรม ติณสูลานนท์ ดำรงตำแหน่งนายกรัฐมนตรี ในวันที่ 5 สิงหาคม ปีเดียวกัน นับเป็นสมัยที่ 3 ของ พล.อ.เปรม โดยมี นายอุกฤษ มงคลนาวิน ประธานรัฐสภาเป็นผู้นำรายชื่อขึ้นทูลเกล้าฯ และรับสนองพระบรมราชโองการ โดยมีสถานีโทรทัศน์ไทยทีวีสีช่อง 3 ถ่ายทอดพิธีสนองรับพระบรมราชโองการและคำกล่าวของ พล.อ.เปรม ณ บ้านสี่เสาเทเวศร์ ซึ่งเป็นบ้านพัก ตลอดจนจบสิ้น
ค่ายสิรินธร
ค่ายสิรินธร ตั้งอยู่ที่ตำบลเขาตูม อำเภอยะรัง จังหวัดปัตตานี ก่อตั้งเมื่อวันที่ 18 ธันวาคม พ.ศ. 2522 โดยตั้งชื่อค่ายตามพระนามสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ภานในค่ายเป็นที่ตั้งหน่วยดังนี้
ไซน์ เกรย์มอน
ไซน์ เกรย์มอน ดิจิมอนร่างสุดยอดวิวัฒนาการมาจากอากุมอนที่ได้รับดิจิโซลชาร์จ โอเวอร์ไดรฟ์ มีอาวุธคือ จีโอเกรย์ซอร์ด ต่อมาวิวัฒนาการเป็นไซน์ เกรย์มอน เบิรสต์ โหมด ไซน์ เกรย์มอน ที่ได้รับพลังจากดิจิโซล เบิรส์ต ชาร์จ จากดิจิไวซ์เบิรสต์ ทำให้สีของร่างกายเปลี่ยนไป และอาวุธมาจากเปลวเพลิงของอุกกาบาต (บางก็ว่าพระอาทิตย์)
เทือกเขาเหิงตฺวั้น
เทือกเขาเหิงต้วนครอบคลุมพื้นที่ส่วนใหญ่ของเขตภาคตะวันตกมณฑลเสฉวน (เรียกในภาษาจีน ชวนซี 川西) พื้นที่ทางตะวันตกเฉียงเหนือของมณฑลยูนนาน พื้นที่บางส่วนทางตะวันออกสุดของเขตปกครองตนเองทิเบต (ซีจั้ง) และ บางส่วนของมณฑลชิงไห่ตอนใต้ นอกจากนี้ยังครอบคลุมบางส่วนของรัฐคะฉิ่นตะวันออกในประเทศเมียนมา ซึ่งโดยรวมมีพื้นที่มากกว่า 600,000 ตารางกิโลเมตร เทือกเขาเหิงต้วนมีความยาวประมาณ 900 กิโลเมตร (560 ไมล์) ทอดยาวเหนือจรดใต้จากละติจูด 33 ° N ถึง 25 ° N ความกว้างตะวันตกจรดตะวันออกมีทั้งส่วนที่กว้างในตอนบนและแคบในตอนล่างในรูปทรงสามเหลี่ยมปลายแหลมหันลงทางใต้ เทือกเขาเหิงต้วนมีความกว้างประมาณ 400 กิโลเมตร (250 ไมล์) จากลองติจูด 98 ° E ถึง 102 ° E แนวเทือกเขาสี่แนวสำคัญของเทือกเขาเหิงต้วน ในภูมิภาคแม่น้ำขนานสามสาย ได้แก่ แนวเทือกเขา ชาลฺหวู่หลี่ (沙鲁里山), แนวเทือกเขาหมางคัง (芒康山) – ยหฺวินหลิ่ง (云岭), แนวเทือกเขาทาเหนียนทาเวิง (他念他翁山) – นฺวี่ (怒山) และ แนวเทือกเขาปั๋วชูลาหลิ่ง (伯舒拉岭) – เกาหลีก้ง (高黎贡山)
แบล็กพิงก์: ไลต์อัพเดอะสกาย
แบล็กพิงก์: ไลต์อัพเดอะสกาย (Blackpink: Light Up the Sky) เป็นภาพยนตร์สารคดีใน ค.ศ. 2020 กำกับโดยแคโรไลน์ ซูห์ นำเสนอชีวิตของเกิร์ลกรุปเกาหลีใต้ แบล็กพิงก์ ในฐานะเพื่อนร่วมวง รายบุคคล และการก้าวไปสู่ความสำเร็จของพวกเธอ ภาพยนตร์ออกฉายในสองสัปดาห์ถัดมา หลังจากแบล็กพิงก์ออกสตูดิโออัลบั้มแรก ดิอัลบั้ม
แบล็กพิงก์: ไลต์อัพเดอะสกาย ออกฉายทางเน็ตฟลิกซ์เมื่อวันที่ 14 ตุลาคม ค.ศ. 2020 ถือเป็นสารคดีเรื่องแรกของวง ภาพยนตร์ได้รับคะแนนความนิยมจากรอตเทนโทเมโทส์คิดเป็นร้อยละ 88 ซึ่งจัดอยู่ในระดับ "เฟรช" นาตาลี วิงเกิลแมน แห่งเดอะนิวยอร์กไทมส์ เรียกภาพยนตร์นี้ว่า "สารคดีอันเป็นที่รัก ซึ่งตอกย้ำความเป็นตัวเองของสมาชิกแต่ละคน" ส่วนเว็บไซต์ อินดีไวร์ ให้คะแนน "บี" และเขียนว่า "เงางามและสนุก"
กีฬาบาสเกตบอลในโอลิมปิกฤดูร้อน 1936
การแข่งขันบาสเกตบอลในโอลิมปิกฤดูร้อน 1936 เป็นการแข่งขันบาสเกตบอลโอลิมปิกที่จะจัดขึ้นในเบอร์ลิน ประเทศเยอรมนี กำหนดแข่งขันระหว่างวันที่ 7-14 สิงหาคม พ.ศ. 2559
ผลการแข่งขัน
Note: The International Olympic Committee medal database shows only these players as medalists. They all played at least one match during the tournament. The reserve players are not listed as medalists.
ปัญหาการปกคลุมเซต
ปัญหาการปกคลุมเซตหมายถึง แบบจำลองทางคณิตศาสตร์ ซึ่งใช้ในการแก้ปัญหาการตัดสินใจ โดยใช้เมตริกซ์ 0-1 ช่วยในการจำลองสถานการณ์ โดยมีวัตถุประสงค์ให้ตัวแทนที่เลือกมามีความครอบคลุมกลุ่มเป้าหมายทั้งหมด ซึ่งอาจมีตัวแทนได้มากกว่า 1 เช่น การตั้งศูนย์บริการใหม่ให้มีความครอบคลุมกลุ่มลูกค้า อย่างน้อย 1 แห่ง กำหนดให้หากศูนย์บริการ j สามารถให้บริการได้ถึงพื้นที่ i ให้มีค่าเท่ากับ 1, หากไม่ใช่ให้มีค่าเท่ากับ 0
ณกร อินทร์พยุง (2548) กล่าวไว้ว่า ในปัญหาการตัดสินใจที่มีเงื่อนไขแบบ Set Covering (SCP) เราพิจารณาว่าปัญหานั้นมีลักษณะเป็นเมตริกซ์ 0-1 ที่มีแถว i โดยที่ { i = 1,2,3…,m} และมีคอลัมน์ j โดยที่ { j = 1,2,3..,n} เรากำหนดให้ X เป็นตัวแปรในการตัดสินใจที่มีค่าแบบไบนารี Xj = 1 ถ้า คอลัมน์ j (ซึ่งมีค่าใช้จ่าย Cj ) ถูกเลือก Xj = 0 ในกรณีอื่น ๆ สมมติว่าเราต้องการแก้ปัญหาการตัดสินใจที่ต้องการคำตอบที่มีค่าน้อยที่สุด (Minimization problem) เราสามารถเขียนฟังก์ชันวัตถุประสงค์และเงื่อนไขให้อยู่ในรูปสมการทางคณิตศาสตร์ได้ดังนี้
ฟังก์ชันวัตถุประสงค์ (Objective function) : Min ∑ Cj Xj
ภายใต้เงื่อนไข (Constraints) : ∑ Aij Xj ≥ 1
Xj = {0, 1} ; j = 1,2,3…,n
โดยที่	Aij คือ เมตริกซ์ 0,1 ขนาด i x j และ Cj คือ ค่าใช้จ่ายของคอลัมน์ j
อำนวย ไชยโรจน์
พลโท อำนวย ไชยโรจน์ เป็นอดีตโฆษกประจำสำนักนายกรัฐมนตรีของประเทศไทย ในรัฐบาลของจอมพลถนอม กิตติขจร และจอมพลสฤษดิ์ ธนะรัชต์ อดีตผู้ว่าราชการจังหวัด อดีตเอกอัครราชทูต ณ กรุงปารีส
ประวัติ
พลโท อำนวย จบการศึกษาจากโรงเรียนเทพศิรินทร์
พลโท อำนวย เป็นทหารบกชาวไทยที่เคยได้รับการแต่งตั้งเป็นสมาชิกสภาผู้แทนราษฎรประเภทที่ 2 ในสภาผู้แทนราษฎรไทย ชุดที่ 9 ต่อมาพ้นจากตำแหน่งเนื่องจากจับฉลากออกตามข้อบังคับว่าด้วยหลักเกณฑ์และวิธีการออกจาตำแหน่งของสมาชิกประเภทที่ 2 เมื่อวันที่ 8 กุมภาพันธ์ พ.ศ. 2501 เป็นโฆษกประจำสำนักนายกรัฐมนตรีคนแรกของประเทศไทย เมื่อปี พ.ศ. 2501 ในรัฐบาลของจอมพลถนอม กิตติขจร และได้รับการแต่งตั้งอีกครั้งเป็นโฆษกประจำทำเนียบนายกรัฐมนตรี ในปี พ.ศ. 2505 ในรัฐบาลของจอมพลสฤษดิ์ ธนะรัชต์ และในปี พ.ศ. 2506 ในรัฐบาลของจอมพลถนอม กิตติขจร
ในปี พ.ศ. 2512 ได้รับแต่งตั้งเป็นสมาชิกวุฒิสภาในวุฒิสภาไทย ชุดที่ 3
ตองอู
ในประวัติศาสตร์ ตองอูถือเป็นเมืองที่เป็นจุดเริ่มต้นของประวัติศาสตร์พม่าในอาณาจักรที่ 2 คือ อาณาจักรตองอู ด้วยเป็นเมืองแรกที่พระเจ้าเมงจีโย ปฐมกษัตริย์ของราชวงศ์ตองอูได้สถาปนาขึ้นเป็นเมืองหลวงเมื่อวันที่ 16 ตุลาคม ตรงกับคืนเดือนเพ็ญ ค.ศ. 1510 (ข้อมูลอย่างเป็นทางการบันทึกไว้ว่าตรงกับวันที่ 21 พฤศจิกายน) ก่อนที่ในรัชกาลถัดมาคือพระเจ้าตะเบ็งชะเวตี้ซึ่งเป็นราชบุตร และพระเจ้าบุเรงนอง จะได้ขยายอาณาจักรลงใต้สู่หงสาวดี อันเคยเป็นเมืองหลวงเก่าของชาวมอญมาก่อน
ในปี ค.ศ. 2010 ทางรัฐบาลทหารพม่าได้เฉลิมฉลองการครบรอบ 500 ปี การสถาปนาเมืองตองอูอย่างเป็นทางการ
ไปรษณีย์อืดอาด
ไปรษณีย์อืดอาด ซึ่งเป็นศัพท์บัญญัติจากภาษาอังกฤษว่า "snail mail" หรือ "smail" (จาก snail + mail) เป็นคำที่ประดิษฐ์กันขึ้นในทางเสียดสีระบบการขนส่งไปรษณียภัณฑ์ว่ากว่าจะบริการส่งถึงผู้รับนั้นช่างอืดอาดเหลือใจ โดยเฉพาะในภาษาอังกฤษนั้นว่าอืดอาดอย่าง "snail" คือหอยทาก เทียบไม่ได้กับไปรษณีย์อิเล็กทรอนิกส์ ไปรษณีย์อืดอาดนี้ความจริงแล้วก็หมายถึงไปรษณียภัณฑ์ที่ไม่ได้ส่งผ่านระบบอิเล็กทรอนิกส์นั่นเอง คือเป็นไปรษณียภัณฑ์ทั่วไปซึ่งบางทีภาษาอังกฤษก็เรียก "ไปรษณีย์กระดาษ" (paper mail) หรือ "ไปรษณีย์บก" (land mail) นอกจากนี้ คำ "ไปรษณีย์อืดอาด" ยังหมายถึง มิตรสัมพันธ์ทางไปรษณีย์ (pen pal) อีกด้วย
คำ "ไปรษณีย์อืดอาด" มีการใช้ครั้งแรกประมาณ พ.ศ. 2513 ในเรื่องสั้น "เดอะเลตเทอร์" (The Letter) ที่นายอาร์โนลด์ โลเบล (Arnold Lobel) เขียนไว้ในหนังสือ "ฟรอกแอนด์โทดอาร์เฟรนส์" (Frog and Toad are Friends) แต่มิใช่ในความหมายดังข้างต้น แต่หมายถึงไปรษณีย์ที่อืดอาดเพราะมีหอยทากจริง ๆ เป็นพนักงานไปรษณีย์ โดยในเรื่องสั้นนั้น เจ้ากบฝากจดหมายให้เจ้าหอยทากนำไปส่งให้แก่เจ้าคางคก พนักงานไปรษณีย์หอยทากใช้เวลาสี่วันในการนำพาจดหมายไปถึงจุดหมาย
ต่อมายังมีการใช้คำนี้โดยหมายถึงไปรษณีย์ที่หอยทากจริง ๆ เป็นพนักงานไปรษณีย์อีกด้วย โดยในภาพยนตร์แอนิเมชันเรื่อง "สตรอว์เบอร์รีชอร์ตเค้กอินบิ๊กแอปเพิลซิตี" (Strawberry Shortcake in Big Apple City) ฉายเมื่อ พ.ศ. 2524 เป็นมุกตลกซึ่งผลสตรอว์เบอร์รีได้รับจดหมายของเธอช้ากว่าปรกติถึงสามสัปดาห์ เพราะหอยทากเป็นพนักงานไปรษณีย์ และก็ยอมรับว่า "ไปรษณีย์หอยทาก (snail mail) อืดอาดเป็นธรรมดา"
มิกะ คิกูจิ
มิกะ คิกูจิ (菊地 美香 Mika Kikuchi) เป็นนักแสดง, นักพากย์, นักร้อง ชาวญี่ปุ่น มีผลงานเด่นคือ เดกะพิ้งค์ ในเรื่อง ขบวนการมือปราบผู้พิทักษ์ เดกะเรนเจอร์
ชีวิตส่วนตัว
ด้านชีวิตส่วนตัวของเธอ เธอสมรสกับสามีรุ่นพี่อย่าง ยูจิ คิชิ (จินไน เคียวสุเกะ / เรดเรเซอร์ จากเรื่อง ขบวนการรถซึ่ง คาร์เรนเจอร์) ตั้งแต่ปี 2009 หลังจากได้แต่งงานไม่นานถึง 2 ปีทั้งคู่ได้หย่าร้างกันเพราะไม่เดินความรักกัน ต่อมาในปี 2018 คิกูจิแต่งงานใหม่ครั้งที่ 2 สมรสกับ โทโมกาซุ ยาชิดะ (ทัตซึ / เดกะเบคก จากขบวนการมือปราบผู้พิทักษ์ เดกะเรนเจอร์) เพื่อนที่เธอร่วมแสดงใน ขบวนการมือปราบผู้พิทักษ์ เดกะเรนเจอร์ หลังจากทั้งคู่ใช้ชีวิตอยู่ด้วยกัน 4 ปี ปัจจุบันเธอไม่มีบุตร (หรือทายาท) แต่อย่างใด
ปิวรา
ปิวรา (Piura) เป็นเมืองทางตะวันตกเฉียงเหนือของประเทศเปรู เป็นเมืองหลวงของแคว้นปิวรา และจังหวัดปิวรา มีประชากร 377,496 คน เมืองตั้งอยู่บนฝั่งแม่น้ำปิวรา
ฟุตบอลหญิงชิงแชมป์แห่งชาติอาเซียน
อาเซียนฟุตบอลหญิงแชมเปียนชิพ หรือ ฟุตบอลหญิงชิงแชมป์แห่งชาติอาเซียน (AFF Women's Championship) เป็นการแข่งขันฟุตบอลหญิงระหว่างประเทศในเขตอาเชียน จัดโดย เอเอฟเอฟ (สหพันธ์ฟุตบอลอาเซียน)
อาเซียนฟุตบอลหญิง ยู19 แชมเปียนชิพ
ปี 2014 ได้จัดขึ้นในชื่อการแข่งขันอายุไม่เกิน 19 ปี. ซึ่งครั้งนั้นไทยชนะเหนือเวียดนามในการดวลลูกโทษตัดสิน.
สโมสรฟุตบอลวีแกนแอทเลติก
สโมสรฟุตบอลวีแกนแอทเลติก (Wigan Athletic F.C.) หรือเรียกสั้น ๆ ว่า วีแกน (Wigan) เป็นสโมสรฟุตบอลระดับอาชีพของอังกฤษ ตั้งอยู่ที่เมืองวีแกน เทศมณฑลเกรเทอร์แมนเชสเตอร์ ลงแข่งขันในแชมเปียนชิป มีสนามเหย้าชื่อดีดับเบิลยูสเตเดียม ในเมืองวีแกน โดยแบ่งกันใช้สนามกับสโมสรรักบี้ วีแกนวอร์ริเออร์ส
วีแกน แอทเลติก เคยลงแข่งขันในระดับพรีเมียร์ลีก ในช่วงระหว่างปี ค.ศ.2005−2013 โดยได้รับการบันทึกว่าเป็นสโมสรฟุตบอลที่มีอายุน้อยที่สุดที่ได้ลงเล่นในพรีเมียร์ลีกที่ 81 ปี
โดยสโมสรเคยได้แชมป์รายการสำคัญเพียงรายการเดียว คือเอฟเอคัพ ในฤดูกาล 2012–13 ด้วยการเอาชนะสโมสรแมนเชสเตอร์ซิตี ซึ่งเป็นสโมสรที่ใหญ่กว่าไปได้ 1–0 แต่ทว่าในฤดูกาลเดียวกันนั้นเองสโมสรกลับต้องตกชั้นจากพรีเมียร์ลีก โดยถือเป็นสโมสรแรกและสโมสรเดียวจนถึงปัจจุบันนี้ที่ได้แชมป์เอฟเอคัพ แต่กลับต้องตกชั้นลงไปเล่นในลีกที่ต่ำกว่า
ในการแข่งขันฟุตบอลถ้วยของยุโรป สโมสรเคยเข้าร่วมการแข่งขันยูฟ่ายูโรปาลีก ฤดูกาล 2013–14
ประวัติศาสตร์สโมสร
ก่อตั้งขึ้นในปีค.ศ. 1932 หลังการยุบทีมของสโมสรท้องถิ่น วีแกนโบโรเพียงหนึ่งปี ซึ่งทางวีแกนแอทเลติก ได้ทำการซื้อสนามสปริงฟีลด์ปาร์ค จากวีแกนโบโรอีกด้วย จากนั้นพวกเขาก็ได้รับเลือกให้เข้าสู่เชสเชียร์เคาน์ตีลีก ในช่วงเริ่มต้นของสโมสรนั้น ผลงานที่โดดเด่นที่สุดคือ การที่สโมสรนั้นชนะคาร์ไลลส์ยูไนเต็ด ไป 6-1 ในเอฟเอ คัพรอบแรก ฤดูกาล 1934-35 ซึ่งเป็นสถิติสูงสุดในฟุตบอลถ้วย ที่ทีมจากนอกลีก ชนะทีมจากในลีก ซึ่งเป็นสถิติจนถึงทุกวันนี้ ต่อมาในปีค.ศ. 1945 วีแกนได้ถูกเลือกเข้าไปในอีกลีกคือ เดอะแลงคาเชียร์คอมบิเนชั่น ซึ่งในปีค.ศ. 1950 สโมสรก็พลาดการเข้าสู่ฟุตบอลลีกเพราะสโมสรได้แพ้ให้กับสคันธอร์ปยูไนเต็ด ในการโหวต
วีแกนในพรีเมียร์ลีก
วีแกนได้ขึ้นสู่พรีเมียร์ลีกในฤดูกาล2005/2006 โดยวีแกนจบด้วยอันดับ10 และปาสกาล ชิมบงด้า กองหลังของทีมได้ติดทีมยอดเยี่ยมของฤดูกาลก่อนที่ฤดูกาล2006/2007 วีแกนฟอร์มตกอย่างชัดเจนก่อนที่นัดสุดท้ายวีแกนสามารถเอาชนะเชฟฟิลด์ ยูไนเต็ด 2-1 จบด้วยอันดับ17ซึ่งเหนือโซนตกชั้นไป1อันดับหลังจากนั้นพอล จีเวล ได้ลาออกจากตำแหน่งและเป็นคริส ฮัทชิ่ง เข้ามาคุมทีมแทนก่อนฮัทชิ่งจะโดนปลดออกในเวลาต่อมาวีแกนได้แต่งตั้งสตีฟ บรูซ มาเป็นผู้จัดการทีมและก่อนฤดูกาล2009/2010จะเริ่มขึ้นบรูซได้ลาออกไปคุมซันเดอร์แลนด์หลังจากนั้นวีแกนได้แต่งตั้งโรแบร์โต้ มาร์ติเนซ อดีตนักเตะวีแกนชาวสเปนขึ้นมาเป็นผู้จัดการทีมในฤดูกาล2009-2010 วีแกนสามารถเอาชนะbig 4(แมนเชสเตอร์ยูไนเต็ด,อาร์เซนอล,ลิเวอร์พูล,เชลซี)ได้เป็นครั้งแรกนับตั้งแต่ขึ้นชั้นมาเล่นพรีเมียร์ลีกโดยชนะเชลซี3-1 ในช่วงเดือนพฤศจิกายนวีแกนบุกไปแพ้ท็อตแน่มฮ็อตสเปอร์ 9-1 ซึ่งถือว่าแพ้ย่อยยับที่สุดของสโมสรในรอบ31ปีโดยเป็นการแพ้ที่ย่อยยับที่สุดนับตั้งแต่เกมส์ที่แมนเชสเตอร์ยูไนเต็ด ชนะ อิปสวิสทาวน์ 9-0 ในปี1995ในฤดูกาลนี้วีแกนทำผลงานได้อย่างย่ำแย่แต่สิ่งที่น่าจดจำในปีนี้คือสามารถพลิกล็อกเอาชนะลิเวอร์พูลได้1-0จากฮูโก้ โรดาเยก้า กองหน้าทีมชาติโคลอมเบียและประตูของเมย์เนอร์ ฟิเกรัว กองหลังทีมชาติฮอนดูรัสในเกมส์พบสโต๊คซึ่งได้รับการยกย่องให้เป็นgoal of the season โดยฟิเกรัวยิงจากครึ่งสนามเข้าประตูแต่สุดท้ายก็จบด้วยการเสมอ2-2
สปอนเซอในปัจจุบัน
ปัจจุบันวีแกนแอทเลติกได้รับการสนับสนุนจาก 12bet ซึ่งดำเนินงานโดย Pacific Sea Invests S.A. (“PSI”)
ผู้เล่นชุดปัจจุบัน
(ยืมตัวจากไบรตัน แอนด์ โฮฟ อัลเบียน) (ยืมตัวจากเอฟเวอร์ตัน)
(ยืมตัวจากเชลซี)
(ยืมตัวจากเอฟเวอร์ตัน) (ยืมตัวจากไบรตัน แอนด์ โฮฟ อัลเบียน) (ยืมตัวจากเชฟฟีลด์ ยูไนเต็ด)
วัดผาตากเสื้อ
วัดผาตากเสื้อ เป็นวัดราษฎร์สังกัดคณะสงฆ์ฝ่ายธรรมยุติกนิกาย ในตำบลผาตั้ง อำเภอสังคม จังหวัดหนองคาย ประเทศไทย วัดแห่งนี้ได้รับการสร้างขึ้นบนเนินเขาขนาดใหญ่ โดยมีทางเดินกระจกสูง 16 เมตร ซึ่งมองเห็นทิวทัศน์ของแม่น้ำโขงที่อยู่ใกล้เคียง
วัดผาตากเสื้อ เดิมชื่อ วัดถ้ำพระ ตั้งวัดเมื่อ พ.ศ. 2477 ได้รับพระราชทานวิสุงคามสีมาเมื่อวันที่ 29 ตุลาคม พ.ศ. 2552 มณฑปของวัดประดิษฐานพระบรมสารีริกธาตุซึ่งอัญเชิญมาตั้งแต่ พ.ศ. 2550
ปราสาทตาเมือน
ปราสาทตาเมือน (Prasat Ta Muen, Prasat Ta Moen) หรือ ปราสาทบายกรีม ตั้งอยู่ในช่องเขาตาเมือน (หรือช่องเขาตาเมียง) เทือกเขาพนมดงรัก ในเขตบ้านหนองคันนาสามัคคี หมู่ 8 ตำบลบ้านตาเมียง อำเภอพนมดงรัก จังหวัดสุรินทร์ เป็นปราสาทขนาดเล็กที่สุดในอุทยานประวัติศาสตร์กลุ่มปราสาทตาเมือน  ซึ่งประกอบด้วยปราสาทหินสามหลัง  เรียงลำดับจากขนาดใหญ่ไปขนาดเล็ก คือ ปราสาทตาเมือนธม ปราสาทตาเมือนโต๊ด และปราสาทตาเมือน
ปราสาทตาเมือน อย่ห่างจากปราสาทตาเมือนโต๊ด ไปทางทิศตะวันตกเฉียงเหนือประมาณ 390 เมตร เป็นปราสาทที่เล็กที่สุด ก่อด้วยศิลาแลง มีลักษณะเป็นห้องยาว เชื่อว่าเป็นธรรมศาลา หรือที่พักสำหรับคนเดินทาง
โรงเรียนสาธิตมหาวิทยาลัยราชภัฏเชียงใหม่
โรงเรียนสาธิตมหาวิทยาลัยราชภัฏเชียงใหม่  ตั้งอยู่เลขที่  202 ถนนหมื่นด้ามพร้าคต  ตำบลช้างเผือก  อำเภอเมือง  จังหวัดชียงใหม่  รหัสไปรษณีย์ 50300  053-885591,053-885583 Fax 053-357099
ตั้งอยู่ในบริเวณพื้นที่ของ มหาวิทยาลัยราชภัฏเชียงใหม่ สังกัด กระทรวงการอุดมศึกษา วิทยาศาสตร์ วิจัยและนวัตกรรม (อว.)  เปิดสอนระดับการศึกษาก่อนพื้นฐานและขั้นพื้นฐาน  ตั้งแต่ระดับชั้นเตรียมอนุบาล อนุบาล ถึงระดับชั้นประถมศึกษาปีที่ 1- 6
(ภายหลังการประกาศใช้พระราชบัญญัติปรับปรุงกระทรวง ทบวง กรม (ฉบับที่ 19) พ.ศ. 2562 และ พระราชบัญญัติระเบียบบริหารราชการกระทรวงการอุดมศึกษา วิทยาศาสตร์ วิจัยและนวัตกรรม พ.ศ. 2562 สำนักงานคณะกรรมการการอุดมศึกษาได้ยุติบทบาทลง โดยได้ถ่ายโอนหน้าที่และความรับผิดชอบที่เกี่ยวข้องให้สำนักงานปลัดกระทรวง กระทรวงการอุดมศึกษา วิทยาศาสตร์ วิจัยและนวัตกรรม ที่จัดตั้งขึ้นใหม่ตั้งแต่วันที่ 2 พฤษภาคม พ.ศ. 2562 เป็นต้นไป
ประวัติ
พ.ศ. 2522 เดือนเมษายน ภาควิชาการอนุบาลศึกษาทดลองเปิดโครงการ “โรงเรียนภาคฤดูร้อน” ที่ตึกสุขศึกษาปัจจุบัน มีนักเรียนเข้าโครงการ 17 คน เป็นบุตร – หลาน ของคณาจารย์ และนักศึกษาองค์การ อคป. นักศึกษาวิชาเอกอนุบาลรุ่นแรก ระดับ ปกศ.สูง ทำหน้าที่ครู และจะดำเนินงานในความดูแลของคณาจารย์ภาควิชา ซึ่งมี อาจารย์มัญชรี บุญนาค เป็นหัวหน้าภาควิชาฯ อาจารย์ประไพศรี อุณหจักร เป็นรองหัวหน้าภาคฯ อาจารย์จินตนา  ปัณฑวงศ์ เป็นเลขานุการภาควิชา และอาจารย์อภิญญา  มนูศิลป์ เป็นกรรมการ
พ.ศ. 2524 วิทยาลัยให้หอพักหญิง 1 แก่ภาควิชาการอนุบาลศึกษา เพื่อปรับปรุงเป็นอาคารเรียน ใช้ชื่อใหม่ว่าอาคาร 15 เริ่มเตรียมการจัดห้องเรียนทดลองไว้ 2 ห้อง ห้องหนึ่งเป็นห้องนอน มีห้องน้ำนักเรียนในตัว อีกห้องจัดเป็นห้องสมุด และศูนย์สื่ออาศัยการจัดรูปแบบศูนย์การเรียน โดยมี อาจารย์ลัดดา นีละมณี (ปัจจุบันคือ รศ.ลัดดา  นีละมณี) เป็นผู้แนะนำ
พ.ศ. 2526  เปิดห้องเรียนทดลอง 1 ห้อง รับเด็กรุ่นแรก 23 คน วันที่  26  มิถุนายน มีพิธีเปิดศูนย์เด็กก่อนประถมศึกษา ณ สนามหน้าอาคาร 15         ภาควิชาการอนุบาลศึกษา โดยมีนายพะยอม แก้วกำเนิด อธิบดีกรมการฝึกหัดครูเป็นประธาน
พ.ศ. 2527 เปิดห้องเรียนเพิ่มขึ้นเป็น 2 ห้อง ยังคงจัดห้องสมุดของเล่นเป็นศูนย์สื่อได้อีก      1 ห้อง ด้วยได้รับทุนสนับสนุนจากกรมการฝึกหัดครู โดยมีหน่วยศึกษานิเทศก์ดูแลโครงการห้องสมุดฯ เพื่อเป็นศูนย์เด็กก่อนประถมศึกษา งานโรงเรียนทดลอง อยู่ในความดูแลของภาควิชาการอนุบาล มีคณาจารย์เป็นกรรมการและเลขานุการภาคฯ โดยมี อาจารย์จินตนา  ปัณฑวงศ์ เป็นครูใหญ่
พ.ศ. 2528       ศูนย์เด็กก่อนประถมศึกษา ขยายรับเป็น 3 ระดับคือ กลุ่มเด็กอายุ 2 ถึง 3 ปี กลุ่มเด็กอายุ 3 ถึง 4 ปี กลุ่มเด็กอายุ 4 ถึง 5 ปี
พ.ศ. 2529       ขยายการรับเด็กเป็น 4 ระดับ คือ กลุ่มเด็กอายุ 2 – 3 ปี เรียก ชั้นเด็กเล็ก กลุ่มเด็กอายุ 3 – 4 ปี เรียก ชั้นเตรียมอนุบาล กลุ่มเด็กอายุ 4 – 5 ปี เรียก ชั้นอนุบาล 1 กลุ่มเด็กอายุ 5 – 6 ปี เรียก ชั้นอนุบาล 2 มีอาจารย์เกษลดา มานุจุติ (ปัจจุบันคือ ผศ.พิทยาภรณ์  มานะจุติ) เป็นอาจารย์ใหญ่ เนื่องจากอาจารย์จินตนา ปัณฑวงศ์ ลาศึกษาต่อ
พ.ศ. 2531        เปลี่ยนชื่อโรงเรียนสาธิตวิทยาลัยครูเชียงใหม่ (ระดับอนุบาล) บริหารงานโดยคณะกรรมการจากภาควิชาการอนุบาลศึกษา อาจารย์ประไพศรี  อุณหจักร หัวหน้าภาควิชาเป็นประธานการบริหาร อาจารย์อภิญญา  มนูญศิลป์ เป็นอาจารย์ใหญ่ ขยายห้องเรียนเป็นระดับชั้นเรียนละ 2 ห้อง รวม      8 ห้องเรียน
พ.ศ. 2532       จากสภาพโรงเรียนแออัด จึงของบประมาณสร้างตึกสาธิตฯ จากเจ้าหน้าที่กรมการฝึกหัดครู มาทำการสำรวจสถานที่ และวางแผนงานเกี่ยวกับตึกสาธิตฯ
พ.ศ. 2533       คณาจารย์ภาควิชาการอนุบาลศึกษา ซึ่งเป็นกรรมการบริหารงานโรงเรียนสาธิตฯ ทำโครงการขยายชั้นเรียนไปถึงระดับประถมศึกษา ผ่านกรรมการบริหารคณะวิชาครุศาสตร์ มี รศ.วรรณวดี  ม้าลำพอง   เป็นหัวหน้าคณะวิชาฯ และวันที่ 12 มีนาคม 2534 รศ.ดร.มังกร ทองสุขดี  อธิการบดีลงนามอนุมัติโครงการขยายชั้นเรียน
พ.ศ. 2534       เปิดชั้นเรียนระดับประถมศึกษาปีที่ 1 จำนวน 1 ห้องเรียน มี อาจารย์พิมล มัธยมบุรุษ เป็นอาจารย์ใหญ่แผนกประถม ต่อมาอาจารย์พิมล ลาออกจากตำแหน่ง คณะวิชา ครุศาสตร์  จึงให้อาจารย์ถมรัตน์   นันทิทรรภ หัวหน้าภาควิชาสาธิตฯ ปฏิบัติหน้าที่ เป็นอาจารย์ใหญ่แผนกประถมศึกษา และอาจารย์ประไพศรี อุณหจักร เป็นอาจารย์ใหญ่ แผนกอนุบาล โรงเรียนจัดตั้งโครงการอาหารกลางวันเพื่อโรงเรียนสาธิตฯ จัดตั้งชมรมผู้ปกครอง โรงเรียนสาธิตฯ
พ.ศ. 2535 คณะวิชาครุศาสตร์ ดำเนินการบริหารงานโรงเรียนสาธิตฯ โดยหัวหน้าคณะ  และรองหัวหน้าคณะฯ ดำรงตำแหน่งบริหารโรงเรียนสาธิตฯ ตามตำแหน่งคือ ผศ.โกเมน  ธีรนรเศรษฐ คณบดี คณะครุศาสตร์ เป็นผู้อำนวยการ อาจารย์จินตนา  ปัณฑวงศ์ รองคณบดีคณะ ฝ่ายวิชาการ เป็น    รองผู้อำนวยการฝ่ายวิชาการ อาจารย์วีระ  คำวิเศษณ์ รองหัวหน้าคณะฝ่ายวางแผน เป็นรองผู้อำนวยการ ฝ่ายแผน อาจารย์ประวัติ   พื้นผาสุข รองคณบดีคณะ ฝ่ายบริหารเป็นรองผู้อำนวยการฝ่ายบริหาร ผศ.ถมรัตน์     นันทิทรรภ เลขานุการคณะบริหารงานวิชาการสาธิตระดับประถม
พ.ศ. 2537 ยกฐานะโรงเรียนสาธิตฯ เทียบเท่าคณะวิชาสายงานการบริหาร ขึ้นตรงต่ออธิการบดี ซึ่งแต่งตั้ง รศ.วรรณวดี ม้าลำพอง   เป็นผู้อำนวยการ ผศ.สถิตย์  ใจสุนทร    เป็นรองผู้อำนวยการฝ่ายบริหาร อาจารย์จินตนา ปัณฑวงศ์  เป็นรองผู้อำนวยการฝ่ายวิชาการ อาจารย์ประไพศรี อุณหจักร  เป็นผู้ช่วยรองผู้อำนวยการฝ่ายวิชาการ และดูแลงานกิจกรรมนักเรียน
14 พ.ย. 2537 ผศ.สมผิว ชื่นตระกูล มาดำรงตำแหน่งเป็นผู้อำนวยการโรงเรียนสาธิตฯ เนื่องจาก รศ.วรรณวดี  ม้าลำพอง รับคำสั่งแต่งตั้งเป็นอธิการบดีสถาบันราชภัฏลำปาง ตั้งแต่วันที่ 18 ธันวาคม 2537 คณะกรรมการบริหารโรงเรียนสาธิตฯ ประกอบด้วย อาจารย์จินตนา ปัณฑวงศ์              เป็นผู้ช่วยผู้อำนวยการฝ่ายวิชาการ อาจารย์ประไพศรี อุณหจักร             เป็นผู้ช่วยผู้อำนวยการฝ่ายกิจกรรมนักเรียน อาจารย์ปิยะดา  พูลทาจักร             เป็นผู้ช่วยผู้อำนวยการฝ่ายธุรการ
จำนวนนักเรียนปี พ.ศ. 2537 ซึ่งมีอยู่ 8 ระดับ (เด็กเล็ก – ป.4)          รวม 610 คน นักเรียนชั้นอนุบาล 4 ระดับ    รวม         345 คน นักเรียนชั้นประถม 4 ระดับ    รวม         265 คน
พ.ศ. 2538 มีนักเรียนระดับประถมศึกษา ถึงชั้นประถมศึกษาปีที่ 5 เปลี่ยนชื่อเป็น “โรงเรียนสาธิตสถาบันราชภัฏเชียงใหม่” นำตราพระราชทานสถาบันราชภัฏเชียงใหม่มาเป็นตราประจำโรงเรียน และโรงเรียนรับหน้าที่เป็นเจ้าภาพจัดการแข่งขันกีฬา “สาธิตราชภัฏสัมพันธ์” ครั้งที่ 4
พ.ศ. 2539 นักเรียนระดับประถมศึกษา มีครบทุกชั้นเรียน คือ ตั้งแต่ ชั้น ป.1 – ป.6 ครบตามโครงการ มีนักเรียนจำนวน 402 คน มีนักเรียนระดับชั้นอนุบาล จำนวน 311 คน รวม 713 คน
พ.ศ. 2540 นักเรียนระดับชั้นประถมศึกษา มีนักเรียนจำนวน 422 คน มีนักเรียนระดับชั้นอนุบาล จำนวน 305 คน   รวม 727 คน
พ.ศ. 2541 มีนักเรียนระดับประถมศึกษา มีนักเรียนจำนวน 461 คน มีนักเรียนระดับอนุบาล จำนวน 334 คน รวม 795 คน
พ.ศ. 2542 นักเรียนระดับประถมศึกษา มีนักเรียนจำนวน 486 คน มีนักเรียนระดับอนุบาล จำนวน 324 คน รวม 810 คน
คณะผู้บริหาร จำนวน 3 คน ประกอบด้วย ผศ.สมผิว           ชื่นตระกูล             ผู้อำนวยการ น.ส.จินตนา         ปัณฑวงศ์             ผู้ช่วยผู้อำนวยการฝ่ายวิชาการ น.ส.ปิยะดา         พูลทาจักร             ผู้ช่วยผู้อำนวยการฝ่ายธุรการ บุคลากร จำนวน 41 คน ครูประถม จำนวน 16 คน, ครูอนุบาล จำนวน 8 คน,ครูพี่เลี้ยง จำนวน 7 คน ธุรการ 2 คน, ภารโรง 2 คน, เจ้าหน้าที่โรงครัว 6 คน
พ.ศ. 2543       มีนักเรียนระดับประถมศึกษา จำนวน 490 คน   มีนักเรียนระดับอนุบาล จำนวน 334 คน  รวม 824 คน
บุคลากร จำนวน 44 คน
ครูประถม จำนวน 19 คน, ครูอนุบาล จำนวน 8 คน,ครูพี่เลี้ยง จำนวน 8 คน
สำนักงาน 4 คน, ภารโรง 2 คน, เจ้าหน้าที่โรงครัว 6 คน
วันที่ 1 พฤศจิกายน 2543 อาจารย์จินตนา ปัณฑวงศ์ ได้รับการแต่งตั้งให้ดำรงตำแหน่ง รักษาการผู้อำนวยการโรงเรียนสาธิตฯ เนื่องจาก ผศ.สมผิว ชื่นตระกูล ผู้อำนวยการเกษียณอายุราชการ
วันที่ 1 มิถุนายน 2544 อาจารย์จินตนา ปัณฑวงศ์ ได้รับแต่งตั้งให้เป็นผู้อำนวยการโรงเรียนสาธิตสถาบันราชภัฏเชียงใหม่
วันที่ 30 กรกฎาคม 2549 – 2551    ผศ.ดร.เรืองเดช    วงศ์หล้า     อธิการบดีมหาวิทยาลัยราชภัฏเชียงใหม่  รับตำแหน่งผู้อำนวยการโรงเรียนสาธิตมหาวิทยาลัยราชภัฏเชียงใหม่  ภายใต้การกำกับและดูแล ของคณบดีคณะครุศาสตร์ ผศ.เพิ่มศักดิ์  สุริยจันทร์ และแต่งตั้งนางวันทนีย์  ชุมชอบ รักษาการผู้อำนวยการโรงเรียนสาธิตมหาวิทยาลัยราชภัฏเชียงใหม ภายใต้การกำกับและดูแล ของคณบดีคณะครุศาสตร์ ผศ.เยี่ยมลักษณ์   อุดาการ เมื่อวันที่ 7 กรกฎาคม 2554
พ.ศ. 2558  รศ.ดร.ประพันธ์ ธรรมไชย   อธิการบดีมหาวิทยาลัยราชภัฏเชียงใหม่  แต่งตั้ง ผศ.ดร.ชาตรี มณีโกศล ตำแหน่งผู้ช่วยอธิการบดี เป็น รักษาราชการแทน ผู้อำนวยการโรงเรียนสาธิตมหาวิทยาลัยราชภัฏเชียงใหม่  เมื่อวันที่ 16 พฤษภาคม 2558
พ.ศ. 2559 สภามหาวิทยาลัยราชภัฏเชียงใหม่ ในคราวประชุมครั้งที่ 12/2559 เมื่อวันที่ 5 ตุลาคม 2559 และในคราวประชุมครั้งที่ 13/2559 เมื่อวันที่ 9 พฤศจิกายน 2559 มีมติเห็นชอบให้มหาวิทยาลัยออกกฎหมายเกี่ยวกับโรงเรียนสาธิตมหาวิทยาลัยราชภัฏเชียงใหม่ ดังนี้
1. ประกาศมหาวิทยาลัยราชภัฏเชียงใหม่  เรื่อง  การจัดตั้งโรงเรียนสาธิตมหาวิทยาลัยราชภัฏเชียงใหม่ พ.ศ. 2559
2. ข้อบังคับมหาวิทยาลัยราชภัฏเชียงใหม่ ว่าด้วย การบริหารและการดำเนินงานของโรงเรียนสาธิตมหาวิทยาลัยราชภัฏเชียงใหม่ พ.ศ. 2559
3.ระเบียบมหาวิทยาลัยราชภัฏเชียงใหม่ ว่าด้วย  กองทุนโรงเรียนสาธิตมหาวิทยาลัยราชภัฏเชียงใหม่ พ.ศ. 2559
ข้อ 1. ประกาศมหาวิทยาลัยราชภัฏเชียงใหม่ เรื่อง การจัดตั้งโรงเรียนสาธิตมหาวิทยาลัยราชภัฏเชียงใหม่ พ.ศ. 2559 ไว้ดังต่อไปนี้
1.ให้จัดตั้งโรงเรียนสาธิตมหาวิทยาลัยราชภัฏเชียงใหม่ เป็นส่วนงานภายในที่มีฐานะเทียบเท่าคณะในมหาวิทยาลัยราชภัฏเชียงใหม่
2.การบริหารและการดำเนินงานของโรงเรียนสาธิตมหาวิทยาลัยราชภัฏเชียงใหม่ ให้เป็นไปตามข้อบังคับของมหาวิทยาลัยราชภัฏเชียงใหม่ว่าด้วยการบริหารและการดำเนินงานของโรงเรียนสาธิตมหาวิทยาลัยราชภัฏเชียงใหม่
3.ในโรงเรียนสาธิตมหาวิทยาลัยราชภัฏเชียงใหม่อาจให้มีการแบ่งหน่วยงานเป็นฝ่ายโดยให้เป็นหน่วยงานภายในที่มีฐานะเที่ยบเท่างาน และให้จัดทำเป็นประกาศของมหาวิทยาลัย โดยความเห็นชอบของสภามหาวิทยาลัย
ทั้งนี้ ตั้งแต่วันที่ 21 ตุลาคม พ.ศ. 2559 เป็นต้นไป
พ.ศ. 2560 สภามหาวิทยาลัยราชภัฏเชียงใหม่ มีคำสั่ง เรื่อง แต่งตั้งผู้อำนวยการโรงเรียนสาธิตมหาวิทยาลัยราชภัฏเชียงใหม่ สั่ง ณ วันที่ 5 เมษายน พ.ศ. 2560 มีมติแต่งตั้งให้ ผู้ช่วยศาสตราจารย์เยี่ยมลักษณ์  อุดาการ ดำรงตำแหน่งผู้อำนวยการโรงเรียนสาธิตมหาวิทยาลัยราชภัฏเชียงใหม่
ตั้งแต่วันที่ 20 เมษายน 2560 เป็นต้นไป โดยจะครบวาระการกำรงต่ำแหน่งในวันที่ 19 เมษายน 2564
ในการนี้ รศ.ดร.ประพันธ์ ธรรมไชย ที่ปรึกษาอธิการบดี มหาวิทยาลัยราชภัฏเชียงใหม่ ยังได้เป็นประธานในพิธีเปิดอาคารปฐมวัยโรงเรียนสาธิตมหาวิทยาลัยราชภัฏเชียงใหม่ ซึ่งประกอบด้วย 2 อาคาร  ได้แก่อาคารเรียน ขนาด 2 ชั้น ประกอบด้วย ชั้นล่าง มีห้องจำนวน 8 ห้อง จัดเป็นห้องเรียนระดับชั้นเตรียมอนุบาลและอนุบาล 1 จำนวน 4 ห้อง ห้องบอล 1 ห้อง ห้องเกียรติยศ 1 ห้อง ห้องธุรการ 1 ห้อง และ ห้องพยาบาล 1 ห้อง ชั้นบน มีห้องจำนวน 7 ห้อง ประกอบด้วยห้องเรียนระดับชั้นอนุบาล 2-3  จำนวน 4 ห้อง  ห้องสมุด 1 ห้อง ห้องคอมพิวเตอร์ 1 ห้อง และ ห้องศูนย์สื่อ 1 ห้อง นอกจากนี้ยังมีส่วนอาคารโรงอาหาร ขนาด 2 ชั้น ประกอบด้วย ชั้นล่าง จัดเป็นห้องอาหารสำหรับเด็ก ชั้นบน  จัดเป็นห้องประชุม โดยจะเริ่มเปิดการเรียนการสอนอย่างเป็นทางการในวันที่ 14 กุมภาพันธ์ 2560
พ.ศ. 2561 โรงเรียนสาธิตมหาวิทยาลัยราชภัฏเชียงใหม่ เป็นหน่วยงานภายในที่มีฐานะเทียบเท่าคณะในมหาวิทยาลัยราชภัฏเชียงใหม่
วันที่ 25 มกราคม 2564  มหาวิทยาลัยราชภัฏเชียงใหม่ มีคำสั่ง ที่ 150/2564 เรื่อง แต่งตั้งผู้รักษาราชการแทนผู้อำนวยการโรงเรียนสาธิตมหาวิทยาลัยราชภัฏเชียงใหม่ แต่งให้ อาจารย์ ดร.กฤษฎา  บุญชม ข้าราชการพลเรือนในสถาบันอุดมศึกษา ตำแหน่งอาจารย์ สังกัดภาควิชาฟิสิกส์และวิทยาศาสตร์ทั่วไป คณะวิทยาศาสตร์และเทคโนโลยี เป็น ผู้รักษาราชการแทนผู้อำนวยการโรงเรียนสาธิตมหาวิทยาลัยราชภัฏเชียงใหม่ ตั้งแต่วันที่ 25 มกราคม พ.ศ. 2564 เป็นต้นไป
วันที่ 9 เมษายน 2564 สภามหาวิทยาลัยราชภัฏเชียงใหม่ มีคำสั่ง ที่ 24/2564 เรื่อง แต่งตั้งผู้อำนวยการโรงเรียนสาธิตมหาวิทยาลัยราชภัฏเชียงใหม่ สั่ง ณ วันที่ 9 เมษายน 2564 แต่งตั้งให้ อาจารย์ ดร.กฤษฎา  บุญชม ดำรงตำแหน่งผู้อำนวยการโรงเรียนสาธิตมหาวิทยาลัยราชภัฏเชียงใหม่
สั่ง ณ วันที่ 16 เมษายน 2564 แต่งตั้งให้ 1. ผู้ช่วยศาสตราจารย์ ดร.สำเนา  หมื่นแจ่ม เป็นรองผู้อำนวยการโรงเรียนสาธิตมหาวิทยาลัยราชภัฏเชียงใหม่
2. นางปริยาพร  กองคำ เป็นรองผู้อำนวยการโรงเรียนสาธิตมหาวิทยาลัยราชภัฏเชียงใหม่ ทั้งนี้ ตั้งแต่วันที่ 16 เมษายน 2564 เป็นต้นไป
ปรัชญาของโรงเรียน
“เข้าใจ มีทักษะปฏิบัติได้ แก้ปัญหาได้ บนพื้นฐานของความดีและความถูกต้อง”
เข้าใจ เป็นความหมายที่กว้าง ตามคำสอนของพ่อ ในการเรียน/ทำงานต่างๆ ต้องมีการทำความเข้าใจ ในเนื้อหาสาระ ในสิ่งที่จะทำ ในองค์กร ในคน ในสภาพแวดล้อมหรือที่เรียกว่าภูมิสังคม ซึ่งการทำความเข้าใจทำได้หลากหลายวิธี ขึ้นอยู่กับทักษะ ประสบการณ์ ความรู้เดิมที่มี ซึ่งการทำความเข้าใจนั้นต้องมีกระบวนการการเรียนรู้รวมอยู่ด้วย มีทักษะ(Skill) เป็นสิ่งที่ต้องเกิดจากการเรียนรู้และฝึกฝนจนให้เกิดความชำนาญ ซึ่งต้องผ่านกระบวนการบ่มเพาะ เมื่อมีความรู้มีทักษะ ก็จะสามารถปฏิบัติงานที่มอบหมายได้ หรือถ้าเป็นขั้นประยุกต์ก็จะต้องแก้ปัญหาได้ แต่ต้องดำเนินงานภายใต้เงื่อนไขของความถูกต้องและความดี (คุณธรรม จริยธรรม) ไม่ใช่ทำงานได้แก้ปัญหาได้แบบศรีธนชัย คติพจน์  ความรู้   คู่คุณธรรม
อุดมการณ์  มุ่งพัฒนาเด็กไทย ให้มีความสุขในการเรียน เป็นเด็กดี และมีความเป็นเลิศทางวิชาการ วิสัยทัศน์ (Vision)
โรงเรียนสาธิตมหาวิทยาลัยราชภัฏเชียงใหม่ มุ่งพัฒนาการจัดการศึกษาแบบบูรณาการ ให้เป็นแหล่งเรียนรู้และพัฒนานวัตกรรมการจัดการเรียนการสอน เพื่อพัฒนาผู้เรียนให้มีทักษะการเรียนรู้ในศตวรรษที่ 21 บนพื้นฐานของศาสตร์พระราชา คำสำคัญ (Keyword)
การจัดการศึกษาแบบบูรณาการ ที่ต้องบูรณาการ ทั้งคน สถานที่ (ใช้ศักยภาพที่มีอยู่ในมหาวิทยาลัย และหน่วยงานภายนอก) หน่วยงาน เนื้อหาสาระรายวิชาในหลักสูตร
แหล่งเรียนรู้และพัฒนานวัตกรรมการจัดการเรียนการสอน ต้องเป็นที่ ที่ให้เข้าไปศึกษาหาความรู้ ความเข้าใจ และฝีกทักษะความชำนาญ เป็นที่สนับสนุนส่งเสริมให้ผู้เรียนใฝ่เรียน ใฝ่รู้ แสวงหาความรู้และเรียนรู้ด้วยตนเองตามอัธยาศัย เป็นที่แลกเปลี่ยนความรู้ประสบการณ์กับบุคคลภายนอก เพื่อเสริมสร้างให้ผู้เรียนเกิดกระบวนการเรียนรู้ (Teach less learn more)
ทักษะการเรียนรู้ในศตวรรษที่ 21 เป็นทักษะที่ต้องเสริมให้ผู้เรียนสามารถอ่านเข้าใจ ตีความได้ เขียนอธิบายได้และคิดคำนวณได้ อย่างถูกต้องในวิชาหลัก และทักษะด้านการเรียนรู้และนวัตกรรม ทักษะด้านสารสนเทศ สื่อ และเทคโนโลยี ทักษะด้านชีวิตและการทำงาน เป็นสิ่งที่ต้องถูกปลูกฝัง บ่มเพาะ จากกระบวนการจัดการเรียนการสอนและกิจกรรมเสริมหลักสูตรต่างๆ ซึ่งต้องถูกดำเนินการในทุกภาคส่วน เพื่อให้นักเรียนมีทักษะที่จะนำมาใช้ใน การเรียนรู้ การแก้ปัญหา การทำงานและการดำรงชีวิตในอนาคต
ศาสตร์พระราชา เป็นองค์ความรู้ แนวคิด ที่ประชาชนคนไทยสามารถน้อมนำมาปฏิบัติเพื่อให้สามารถดำรงชีวิตได้อย่างยั่งยืน และจะสามารถขับเคลื่อนประเทศชาติให้มี ความมั่นคง ยั่งยืน ซึ่งจะต้องถูกสอดแทรกใน วิชาหลัก กระบวนการจัดการเรียนการสอน เพื่อใช้ในการพัฒนาทักษะในศตวรรษที่ 21 พันธกิจ (Mission)
1.จัดการศึกษาเพื่อเสริมสร้างศักยภาพของประชากรในทุกช่วงวัย ให้มีคุณภาพ
2.เป็นแหล่งฝึกประสบการณ์นักศึกษาวิชาชีพครูและพัฒนานวัตกรรม/งานวิจัยทางการศึกษา
3.ส่งเสริมให้บุคลากรได้รับการพัฒนาด้านวิชาการ และกระตุ้นให้บุคลากรได้ทำงานวิจัยและสร้างนวัตกรรมการจัดการเรียนการสอน
4.พัฒนาสภาพแวดล้อมของโรงเรียน ระบบการจัดการศึกษา ให้เหมาะสมกับการบรรยากาศการเรียนรู้และมีประสิทธิภาพ
5.สร้างเครือข่ายกับหน่วยงานภายใน ภายนอก ชุมชน ผู้ปกครองในการร่วมกันพัฒนาการจัดการเรียนการสอน หลักสูตรและกิจกรรมเสริมทักษะ วัตถุประสงค์
1 เพื่อพัฒนาผู้เรียนให้มี ความพร้อมทั้งด้านสติปัญญา สุขภาพกาย สุขภาพจิต คุณสมบัติที่เหมาะสมในแต่ระดับการศึกษาตามเกณฑ์ของหลักสูตรและปลูกฝังให้ผู้เรียนเป็นพลเมืองที่ดีของประเทศชาติและสังคมโลก
2 เพื่อพัฒนาโรงเรียนให้เป็นแหล่งเรียนรู้และพัฒนานวัตกรรมการจัดการเรียนการสอน
3 เพื่อพัฒนาทักษะการเรียนรู้ของนักเรียน อัตลักษณ์
มีวินัย ใฝ่รู้ คิดดี มีทักษะ เอกลักษณ์
แหล่งเรียนรู้ สร้างสรรค์นวัตกรรม เพื่อการพัฒนามนุษย์ ค่านิยมร่วม
เปิดใจ เรียนรู้ ร่วมพัฒนา สู่ความสำเร็จ ขนาดและที่ตั้ง
ตั้งอยู่บริเวณมหาวิทยาลัยราชภัฏเชียงใหม่     เลขที่ 202  ถนนช้างเผือก  อำเภอเมือง  จังหวัดเชียงใหม่ 50300
ข้อมูลอาคาร ประกอบด้วย
อาคารเรียน 2 หลัง
1. อาคารเรียน 5 ชั้น (อาคารประถมศึกษา)
2. อาคารเรียน 2 ชั้น (อาคารปฐมวัย)
อาคารประกอบ 1 หลัง
1.  อาคารห้องสมุด ชั้น 2 จำนวน 1 ห้อง  และ ห้องพระพุทธธรรม ชั้น 2 จำนวน 1 ห้อง
2.  โรงครัว 1 ห้อง อาคารเรียน 2 ชั้น (อาคารปฐมวัย)​
มีพิธีทำบุญอาคาร เมื่อวันพฤหัสบดี ที่ 9 กุมภาพันธ์ พ.ศ. 2560
ย้ายเข้ามาเรียนในอาคารปฐมวัยใหม่ เมื่อวันอังคาร ที่ 14 กุมภาพันธ์ พ.ศ. 2560
ประกอบด้วย 2 อาคาร ดังนี้
ชั้นล่าง มีห้องจำนวน 8 ห้อง ได้แก๋
-ห้องเรียนระดับชั้นเตรียมอนุบาลและอนุบาล 1  จำนวน 4 ห้อง
-ห้องบอล จำนวน 1 ห้อง
-ห้องเกียรติยศ จำนวน 1 ห้อง
-ห้องธุรการ จำนวน 1 ห้อง
-ห้องพยาบาล  จำนวน 1 ห้อง
ชั้นบน  มีห้องจำนวน 7 ห้อง ได้แก่
-ห้องเรียนระดับชั้นอนุบาล 2-3  จำนวน 4 ห้อง
-ห้องสมุด จำนวน 1 ห้อง
-ห้องคอมพิวเตอร์จำนวน 1 ห้อง
-ห้องศูนย์สื่อ จำนวน 1 ห้อง
2. อาคารโรงอาหาร มีขนาด 2 ชั้น ประกอบด้วย
- ชั้นล่าง จัดเป็นห้องอาหารสำหรับเด็ก
- ชั้นบน  จัดเป็นห้องประชุม
ประชากร  เศรษฐกิจ
ในหมู่บ้านช้างเผือก มีประชากรอาศัยอยู่ประมาณ ๕๐๐ หลังคาเรือน ประชากรส่วนมากประกอบอาชีพค้าขาย รับราชการ และรับจ้าง เนื่องจากบริเวณโรงเรียนอยู่ใกล้กับตลาด จึงมีประชากรอาศัยอยู่เป็นจำนวนมาก และมีสถานที่ราชการหลายแห่ง ธนาคาร ฯลฯ
สังคม วัฒนธรรม
สังคมความเป็นอยู่ของประชากรในชุมชน เดิมเป็นครอบครัวใหญ่ อยู่กันแบบครอบครัวใหญ่ มีพ่อ แม่ ปู่ย่า ตายาย อยู่ด้วย ปัจจุบันมีเพียงส่วนน้อยที่เป็นครอบครัวใหญ่ เนื่องจากสภาพเศรษฐกิจ การย้ายครอบครัว มีการทำงานมากขึ้น ทำให้สังคมกลายเป็นครอบครัวเดียว ที่ย้ายจากครอบครัวเล็กๆ มาเช่าอาศัยอยู่ บริเวณใกล้ๆ ตลาดช้างเผือก เป็นจำนวนมาก สังเกตได้จากการสร้างหอพัก ห้องพักต่างๆ มีมากขึ้นตามลำดับ วัฒนธรรมต่างๆ ขึ้นอยู่กับศาสนาหรือวัด ประชากรดำเนินวัฒนธรรมตามวัด เช่น ประเพณีสำคัญทางศาสนา ที่ทางวัดจัดขึ้น ประชากรในชุมชนให้ความร่วมมือโดยดี สภาพแวดล้อม
สภาพแวดล้อมของโรงเรียนสาธิตแห่งมหาวิทยาลัยราชภัฏเชียงใหม่ ส่วนใหญ่เป็นตลาด ร้านค้า ธนาคาร โรงเรียน และศูนย์ราชการต่างๆ โรงเรียนสาธิตมหาวิทยาลัยราชภัฏเชียงใหม่
โทรศัพท์ 053-885583   โทรสาร 053-357099
บันทึกข้อมูลโดย มนตรกฤต ญาณวชิรสกุล (เพิ่งเติง)
หม่อมเจ้าอมรสมานลักษณ์ กิติยากร
หม่อมเจ้าอมรสมานลักษณ์ กิติยากร (17 มกราคม พ.ศ. 2440 – 14 สิงหาคม พ.ศ. 2511) เป็นพระโอรสใน พระเจ้าบรมวงศ์เธอ กรมพระจันทบุรีนฤนาถ กับหม่อมเจ้าอัปษรสมาน กิติยากร เป็นพระปิตุลาในพระพันปีฯในรัชกาลที่ 10
พระประวัติ
หม่อมเจ้าอมรสมานลักษณ์ กิติยากร เป็นโอรสองค์ที่ 2 ใน พระเจ้าบรมวงศ์เธอ กรมพระจันทบุรีนฤนารถฯ (พระองค์เจ้ากิติยากรวรลักษณ์) กับหม่อมเจ้าอัปษรสมาน กิติยากร ประสูติเมื่อวันที่ 17 มกราคม พ.ศ. 2439ณ วังปากคลองผดุงกรุงเกษม (วังเทเวศร์ ในปัจจุบัน) นับเป็นนัดดาองค์ใหญ่ในพระบาทสมเด็จพระจุลจอมเกล้าเจ้าอยู่หัว เมื่อชันษาประมาณ 6 ปี พระบาทสมเด็จพระจุลจอมเกล้าเจ้าอยู่หัวฯ มีพระมหากรุณาธิคุณโปรดเกล้าฯ ให้เสด็จไปประทับในพระบรมมหาราชวัง จากนั้นทรงเข้าศึกษาชั้นต้นที่โรงเรียนราชวิทยาลัย (สมัยสายสวลีภิรมย์) จนชันษาประมาณ 11 ปี เสด็จไปศึกษา Public school ที่อังกฤษ และทรงศึกษาเพิ่มเติมด้านภาษาฝรั่งเศสที่ประเทศสวิสเซอร์แลนด์
ในรัชสมัยพระบาทสมเด็จพระมงกุฎเกล้าเจ้าอยู่หัว มีพระมหากรุณาธิคุณโปรดเกล้าฯ ให้หม่อมเจ้าอมรสมานลักษณ์เสด็จไปศึกษาด้านวิชาการทหารที่ประเทศฝรั่งเศส ทรงเข้าศึกษาที่โรงเรียนการทหารปืนใหญ่และทหารช่าง (École d'application de l'artillerie et du génie) ณเมือง Fontaineblau จนสำเร็จการศึกษา และทรงสอบคัดเลือกเข้าเรียนโรงเรียนนายร้อย Polytechnique ที่ประเทศฝรั่งเศส ซึ่งเป็นโรงเรียนวิชาการทหารขั้นสูงที่สอบเข้าได้ยาก ทรงเป็นคนไทยคนแรก และเป็นคนเอเซียคนที่สองที่สามารถสอบคัดเลือกเข้าเรียนในโรงเรียนแห่งนี้ได้ ขณะที่ทรงศึกษาในชั้นปีสุดท้าย ประเทศไทย (ประเทศสยามในขณะนั้น) ได้เข้าร่วมกับฝ่ายสัมพันธมิตรในการทำสงครามโลกครั้งที่ 1 หม่อมเจ้าอมรสมานลักษณ์ ทรงเข้าร่วมเป็นทหารอาสาในครั้งนี้ด้วย ภายหลังทรงได้รับพระราชทานสัญญาบัตรเป็นนายร้อยตรีจากพระบาทสมเด็จพระมงกุฎเกล้าเจ้าอยู่หัว
หลังสงครามโลกครั้งที่ 1 สิ้นสุดลง หม่อมเจ้าอมรสมานลักษณ์ทรงกลับมาศึกษาต่อจนสำเร็จการศึกษา จึงเสด็จกลับประเทศไทย ทรงเข้ารับราชการในกรมพาณิชย์และสถิติพยากรณ์ กระทรวงพระคลังมหาสมบัติเพื่อช่วยงานพระบิดาคือ พระเจ้าบรมวงศ์เธอ กรมพระจันทบุรีนฤนาถ ทรงได้รับมอบหมายให้จัดตั้งหน่วยงานใหม่ขึ้นเป็นครั้งแรกในประเทศไทย เป็นการสำรวจภาวะทางเศรษฐกิจ (Economic survey) ภายใต้ชื่อ งานท่องสื่อทางทรัพย์ ทรงปฏิบัติภารกิจได้ดี ทั้งในด้านการวางแผน เป้าหมาย การทดลองสำรวจและให้ความรู้แก่เจ้าหน้าที่ในการสำรวจ รวบรวม และคำนวณผลการสำรวจโดยใช้วิชาสถิติเป็นหลัก ซึ่งต่อมาหน่วยงานนี้ได้ถูกยกฐานะขึ้นเป็นกอง ชื่อ กองสืบความรู้เอคอนอมิค หม่อมเจ้าอมรสมานลักษณ์ทรงดำรงตำแหน่งเจ้ากรมแห่งกองนี้ตลอดมา จนปี พ.ศ. 2469 ในรัชสมัยพระบาทสมเด้จพระปกเกล้าเจ้าอยู่หัว เกิดภาวะเศรษฐกิจตกต่ำ รัฐบาลต้องลดค่าใช้จ่ายลงอย่างมาก กองสืบความรู้เอคอนอมิค ถูกยุบลง หม่อมเจ้าอมรสมานลักษณ์ได้รับคำสั่งให้ไปรับราชการทางกรมรถไฟแผ่นดิน หลังจากนั้น จึงทรงลาออกจากราชการ
เมื่อทรงออกจากราชการแล้ว หม่อมเจ้าอมรสมานลักษณ์ ทรงประกอบธุรกิจส่วนองค์ ซึ่งทรงสนใจด้านการกสิกรรม จึงทรงเริ่มปลูกปาล์มน้ำมันขึ้นที่ตำบลบ้านปริก อำเภอสะเดา จังหวัดสงขลา นับเป็นคนไทยคนแรกที่ปลูกปาล์มน้ำมันเพื่อการค้า และทรงย้ายไปสร้างตำหนักและประทับอยู่ที่สงขลาเป็นการถาวรร่วมกับชายาคือ หม่อมเจ้าชวลิตโอภาส (รพีพัฒน์) และบุตร ธิดา
ในปี พ.ศ. 2482 หม่อมเจ้าอัปษรสมาน (เทวกุล) กิติยากร สิ้นชีพิตักษัย หม่อมเจ้าอมรสมานลักษณ์ทรงรับมรดกโรงภาพยนตร์พัฒนากร (สิริรามา) จึงทรงบริหารโรงภาพยนตร์ต่อมา โรงภาพยนตร์แห่งนี้เป็นที่แรกที่เริ่มการพากย์หนังเป็นภาษาไทย โดยมีทิดเขียว ศิลป์ สีบุญเรือง เป็นผู้ริเริ่มการพากย์หนังขึ้นจนแพร่หลายไปทั่วประเทศ
หม่อมพิณ กิติยากร ณ อยุธยา
มีธิดา 1 คน คือ
หม่อมเจ้าชวลิตโอภาศ กิติยากร
มีโอรสธิดา 3 คน คือ
หม่อมเจ้าจีริกา กิติยากร
มีโอรสธิดา 2 คน คือ
สิ้นชีพิตักษัย
หม่อมเจ้าอมรสมานลักษณ์ สิ้นชีพิตักษัยเมื่อ 14 สิงหาคม พ.ศ. 2511 มีพิธีพระราชทานเพลิงศพเมื่อวันที่ 11 กันยายน พ.ศ. 2511 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
เครื่องราชอิสริยาภรณ์
ดำรงราชตระกูล พระเจ้าพี่ยาเธอ กรมพระจันทบุรีนฤนาถ ป.จ.ว.
อีมิควิมอด
อีมิควิมอด(Imiquimod)
กีฬาบาสเกตบอลในโอลิมปิกฤดูร้อน 1948
การแข่งขันบาสเกตบอลในโอลิมปิกฤดูร้อน 1948 เป็นการแข่งขันบาสเกตบอลโอลิมปิกที่จะจัดขึ้นในลอนดอน ประเทศสหราชอาณาจักร กำหนดแข่งขันระหว่างวันที่ 30 กรกฎาคม - 13 สิงหาคม พ.ศ. 2491
ผลการแข่งขัน
Note: The International Olympic Committee medal database shows only these players as medalists. They all played at least one match during the tournament. The reserve players are not listed as medalists.
ปราสาทตาเมือนโต๊ด
ปราสาทตาเมือนโต๊ด (​ប្រាសាទតាមាន់តូច ตาม็วนโตจ - ตาไก่เล็ก) ตั้งอยู่ในช่องเขาตาเมือน (หรือช่องเขาตาเมียง) เทือกเขาพนมดงรัก ในเขตบ้านหนองคันนาสามัคคี หมู่ 8 ตำบลตาเมียง อำเภอพนมดงรัก จังหวัดสุรินทร์ เป็นปราสาทหลังหนึ่งในอุทยานประวัติศาสตร์กลุ่มปราสาทตาเมือน ซึ่งประกอบด้วยปราสาทหินสามหลัง เรียงลำดับจากขนาดใหญ่ไปขนาดเล็ก คือ ปราสาทตาเมือนธม ปราสาทตาเมือนโต๊ด และปราสาทตาเมือน
ปราสาทตาเมือนโต๊ดอยู่ห่างจากปราสาทตาเมือนธมไปทางทิศตะวันตกเฉียงเหนือประมาณ 750 เมตร และอยู่ห่างจากปราสาทตาเมือนไปทางทิศตะวันออกเฉียงใต้ประมาณ 390 เมตร ก่อด้วยศิลาแลง มีกำแพงล้อมรอบและมีสระน้ำขนาดเล็กอยู่ทางทิศเหนือหนึ่งสระ เชื่อกันว่าปราสาทแห่งนี้เป็นอโรคยศาลหรือสถานรักษาพยาบาลของชุมชนหรือตามรายทางที่เป็นเส้นทางคมนาคม ซึ่งนิยมสร้างในสมัยพระเจ้าชัยวรมันที่ 7
เทศบาลเมืองเขารูปช้าง
เขารูปช้าง เป็นเทศบาลเมืองซึ่งมีอาณาเขตครอบคลุมพื้นที่ตำบลเขารูปช้างในอำเภอเมืองสงขลา จังหวัดสงขลา มีลักษณะเป็นเมืองปริมณฑลที่รองรับการขยายตัวของเทศบาลนครสงขลา เพราะตั้งอยู่ทางทิศใต้ของเทศบาลนครสงขลาโดยมีเพียงคลองสายเล็ก ๆ กั้น เดิมถูกจัดตั้งขึ้นเป็นองค์การบริหารส่วนตำบลใน พ.ศ. 2538 ต่อมาได้ยกฐานะขึ้นเป็นเทศบาลตำบลใน พ.ศ. 2550 แล้วจึงยกฐานะขึ้นเป็นเทศบาลเมืองใน พ.ศ. 2554 ปัจจุบันในเขตเทศบาลมีประชากร 42,942 คน มีเขตเลือกตั้งทั้งหมด 3 เขต
นครเวสต์มินสเตอร์
นครเวสท์มินส์เตอร์ (City of Westminster) เป็นนครและโบโรในลอนดอนชั้นใน และเป็นเมืองหลวงทางพฤตินัยของรัฐบาลอังกฤษหลายสมัย ในอดีต เวสท์มินส์เตอร์ถือเป็นส่วนหนึ่งของมิดเดิลเซกซ์ และตั้งอยู่ติดกับนครลอนดอน อาณาเขตทางตอนใต้คือแม่น้ำเทมส์ อาณาเขตของเวสท์มินส์เตอร์กินพื้นที่ส่วนใหญ่ของเกรเทอร์ลอนดอน รวมถึงส่วนใหญ่ของเวสท์เอนด์ ไปจนถึงรอยัลโบโรออฟเคนซิงทันแอนด์เชลซีทางตะวันตก
มาสด้า อเซลา
มาสด้า อเซลา (Mazda Axela) หรือเรียกว่า มาสด้า 3 (Mazda 3) เป็นรถยนต์นั่งขนาดเล็ก ที่ผลิตโดยบริษัทมาสด้า ซึ่งปัจจุบันเป็นที่รู้จักเป็นอย่างมากและประสบความสำเร็จไปทั่วโลก รวมถึงประเทศไทย เริ่มผลิตครั้งแรกเมื่อปี พ.ศ. 2546 โดยมาทดแทนมาสด้า แฟมิเลีย ซึ่งเริ่มผลิตมาตั้งแต่ พ.ศ. 2506 (หรือที่คนไทยรู้จักในชื่อ มาสด้า 323) เนื่องจากแนวทางการทำตลาดรถยนต์เปลี่ยนแปลงไปตามยุคสมัย จึงได้มีการผลิตมาสด้า 3 ออกมาทดแทน และได้แตกแขนงรุ่นย่อยออกมาก็คือ มาสด้าสปีด 3 (Mazdaspeed 3) อีกด้วย
รุ่นที่ 1 (BK; พ.ศ. 2546-2552)
มาสด้า อเซลา รุ่นที่ 1 ผลิตระหว่างปี พ.ศ. 2546-2552 ในรุ่นนี้จะมีเครื่องยนต์ขนาด 1.4 ,1.5 ,1.6 ,2.0 และ 2.3 ลิตร และมีเกียร์ธรรมดา 5 สปีด ,เกียร์ธรรมดา 6 สปีด ,เกียร์อัตโนมัติ 4 สปีด และเกียร์อัตโนมัติ 5 สปีด โดยมีการออกแบบร่วมกับ ฟอร์ด โฟกัส และวอลโว่ S40 และได้ใช้แพลทฟอร์ม BK ในการออกแบบ
รุ่นนี้ มีการประกอบในประเทศเพียง 7 ประเทศเท่านั้น โดยมีการประกอบที่ญี่ปุ่น ,จีน ,ไต้หวัน ,ฟิลิปปินส์ ,โคลัมเบีย ,อเมริกาใต้ และซิมบับเว นอกจากนี้ ในรุ่นนี้ ได้มีการแตกแขนงรุ่นสปอร์ตออกมา คือ มาสด้า สปีด 3 สำหรับใช้ในการแข่งรถเช่นกัน
ในประเทศไทย เปิดตัวรุ่นนี้เมื่อ เดือนพฤศจิกายน พ.ศ. 2547 ผลิตที่โรงงาน Auto Alliance factory จ.ระยอง และสร้างปรากฏการณ์การจองและส่งมอบรถข้ามปี เนื่องจากมีลูกค้าสั่งจองจำนวนมาก ในประเทศไทยรุ่นที่จำหน่ายจะเป็นเครื่องยนต์ 1.6 และ 2.0 ลิตร ตัวท๊อปให้ออฟชั่นซันรูฟและราคาเริ่มต้นที่ 779,000 บาท ถึง 1,049,000 บาท ทำให้หลังจากเปิดตัวเพียงสัปดาห์เดียวมียอดจองกว่า 3,000 คัน จนเกิดกระแส มาสด้า3 ฟีเวอร์ และเป็นรถสปอร์ตซีดานที่กวาดรางวัลต่างๆ ถึง 32 รางวัลจากทั่วโลก โดยรุ่นนี้เริ่มจำหน่ายระหว่างปี พ.ศ. 2547-2554
รุ่นปรับโฉม
ถึงแม้ว่า Mazda 3 / Axela รุ่นใหม่ จะเปิดตัวออกสู่ตลาดโลกมาแล้ว ตั้งแต่ปี 2009 ที่ผ่านมา อย่างไรก็ตาม ในเมื่อ การเตรียมพร้อม เพื่อนำรถรุ่นใหม่ มาตั้งสายการผลิตในเมืองไทย ยังไม่เสร็จสิ้นจนกว่าจะถึงช่วงต้นปีหน้า ดังนั้น ในช่วงระหว่าง รอการมาถึงของ Mazda 3 ใหม่ ทาง Mazda Sales Thailand ก็เลยตัดสินใจ กระตุ้นตลาดกันอีกครั้ง ด้วยรุ่นปรับโฉม ของ Mazda 3 รุ่นปัจจุบันกันอีกครั้ง ซึ่งคาดว่าน่าจะเป็นครั้งสุดท้ายสำหรับรถรุ่นนี้ กันเสียที
ไม่มาเดี่ยวแต่มาคู่ ส่ง Mazda 3 Move Series ก่อนที่โฉมปัจจุบันจะปลดระวางช่วงปลายปี 2010 จึงขอกระตุ้นตลาดด้วย Microchange เปลี่ยนเล็กน้อยตกแต่งสปอร์ตรอบคันก่อนสิ้นอายุขัยประกอบด้วยรุ่น
รุ่น เครื่องยนต์ ราคาจำหน่าย (รุ่นปรับโฉม)
ต้นปี 2011 กันเลยทีเดียว เพื่อไม่ให้ โชว์รูม มาสด้าทั่วประเทศเงียบเหงาเกินไป มาสด้า เซลส์ (ประเทศไทย) ก็เลย ปล่อย Mazda 3 รุ่นพิเศษทั้ง รุ่น “Life” และรุ่น “Play” เมื่อ 23 กันยายน 2009 คราวนี้ มีทั้งรุ่นซีดาน 4 ประตู และรุ่นแฮ็ทช์แบ็ค 5 ประตู ตกแต่งสไตล์สปอร์ต เสริมอุปกรณ์ตกแต่ง เพิ่มความคุ้มค่าถึง 2 รุ่นพิเศษภายใต้ชื่อ “Life” เครื่องยนต์ 1.6 ลิตร และ “Play” เครื่องยนต์ 2.0 ลิตร พร้อมติดตั้งเครื่องเล่น DVD ทัชสกรีน พร้อมระบบนำทาง GPS หรือเนวิเกเตอร์จากโรงงานทุกรุ่น!! ราคาเริ่มเพียง 872,000 บาทเท่านั้น